ai4bharat/Pralekha huggingface dataset:
रेल्वे मंत्रालय
रेल्वेमंत्र्यांनी सर्व रेल्वे झोन/विभागांमध्ये कोविड सज्जतेच्या तयारीचा घेतला आढावा
नवी दिल्ली, 10 जानेवारी 2022
संपूर्ण देशभरामध्ये कोविडबाधितांची संख्या वाढत असल्याचे दिसून येत आहे, त्या संदर्भात रेल्वे मंत्री अश्विनी वैष्णव यांनी विविध रेल्वे झोन आणि विभागांच्या वरिष्ठ अधिका-यांना रेल्वे रूग्णालये आणि सामान्य लोकांसाठी आरोग्यविषयक पायाभूत सुविधांचा वापर सुलभ करण्याचे निर्देश दिले. यावेळी दूरदृश्य प्रणालीच्या माध्यमातून झालेल्या बैठकीमध्ये रेल्वे मंडळाचे अध्यक्ष आणि मुख्य कार्यकारी अधिकारी व्ही.के. त्रिपाठी, मंडळाचे सदस्य आणि रेल्वे मंत्रालयाचे वरिष्ठ अधिकारी तसेच सर्व विभागीय कार्यालयांचे महा व्यवस्थापक, विभागीय रेल्वे व्यवस्थापक सहभागी झाले होते.
या आढावा बैठकीमध्ये मंत्री अश्विनी वैष्णव यांनी कोविड सज्जतेशी संबंधित पुढील गोष्टींची तपासणी केली.
- रेल्वे रूग्णालयाची पायाभूत सुविधा
- बालरोग विभागाचे कामकाज
- लसीकरण- रेल्वेमध्ये आघाडीच्या फळीवर कार्यरत असलेल्या कामगारांना खबरदारीची मात्रा देण्याची तरतूद करण्याबरोबरच त्यांच्या मुलांचे आणि रेल्वे कर्मचा-यांचे लसीकरण
- औषधांची उपलब्धता, ऑक्सिजनचा पुरवठा, जिओलाइटचा साठा आणि इतर आवश्यक वैद्यकीय मदत तसेच कोविडच्या उपचारांमध्ये महत्वाची ठरणारी उपकरणे, व्हँटिलेटर, द्रवरूप वैद्यकीय ऑक्सिजन टाकी आणि इतर उपकरणे कार्यरत असल्याची खातरजमा केली.
- जागरूकता निर्माण करणे
- रेल्वे स्थानकावर सर्वांनी मास्कचा वापर करणे, हात स्वच्छ धुणे आणि इतर खबरदारीच्या उपायांविषयी वारंवार घोषणा करण्याचे निर्देश दिले.
- रेल्वे स्थानकावर मास्कशिवाय कोणालाही प्रवेश करण्यास मनाई करणे.
- मास्क आणि इतर खबरदारीच्या उपायांना प्रोत्साहन देण्यासाठी मोहीम राबविणे.
- कोविडच्या सद्यस्थितीमध्ये, आपत्कालीन परिस्थिती निर्माण झाली अथवा रेल्वे स्थानकांवर प्रवासी / प्रवाशांच्या संख्येत अचानक वाढ झाल्यास त्यासाठी विशेष स्थानके सुरू करण्याविषयी यावेळी आढावा घेण्यात आला.S.Patil/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
रस्ते वाहतूक आणि महामार्ग मंत्रालय
उत्तर प्रदेशमध्ये फ्लेक्स हायब्रीड वाहनांच्या बाजारपेठेसाठी प्रचंड क्षमता असल्याचे केंद्रीय मंत्री नितीन गडकरी यांचे प्रतिपादन
केंद्रीय रस्ते वाहतूक आणि महामार्ग मंत्री नितीन गडकरी यांनी आज लखनौ इथे यूपी जागतिक गुंतवणूकदार परिषद 2023 मध्ये ई-मोबिलिटी, वाहने आणि भविष्यातील गतिशीलता या विषयावरील सत्राला संबोधित केले. उत्तर प्रदेशचे मुख्यमंत्री योगी आदित्यनाथ, राज्याचे परिवहन मंत्री दयाशंकर सिंह, नीती आयोगाचे सीईओ परमेश्वरन अय्यर आणि इतर वरिष्ठ अधिकारी यावेळी उपस्थित होते.
गडकरी म्हणाले भारतातील एकूण नोंदणीकृत विजेवरील वाहनांपैकी  25% उत्तर प्रदेशमध्ये असून, इथे फ्लेक्स हायब्रीड वाहनांची बाजारपेठ निर्माण होण्याची मोठी शक्यता आहे. कानपूर, लखनौ, नोएडा, गाझियाबाद आणि मेरठ ही शहरे ई-वाहने आणि लिथियम बॅटरीजची प्रमुख उत्पादन केंद्रे बनत आहेत.
ते म्हणाले की सध्या राज्यात 740 इलेक्ट्रिक बसेस धावत असून, या संख्येत वाढ होऊन लवकरच ती 5000 वर पोहोचेल. मंत्री म्हणाले की, सरकार राज्यात दर 150 किमी वर वाहनांसाठी स्क्रॅपिंग सेंटर्स  आणि व्हेईकल फिटनेस सेंटर्स  स्थापन करत आहे. ते म्हणाले की उत्तर प्रदेश इथेनॉलचा सर्वात मोठा उत्पादक असून, दुसर्या पिढीचा लो-कार्बन इथेनॉल विकसित करायला प्राधान्य देत आहे.
शेतकऱ्यांना अन्नदाता असण्याबरोबरच ऊर्जा दाता देखील बनवत असून नवा भारत सुरक्षित, पुनर्वापर करण्याजोग्या आणि शाश्वत अशा स्वदेशी उत्पादनांना नेहमीच प्रोत्साहन देतो, आणि गतीशीलतेच्या क्षेत्रात हरित ऊर्जा आणि हरित अर्थव्यवस्थेसाठी जागा निर्माण करतो असे गडकरी म्हणाले.
पोलाद मंत्रालय
2018-19 या आर्थिक वर्षात एमओआयएल’ने नोंदवली आतापर्यंतची सर्वाधिक उलाढाल
नवी दिल्ली, 2 एप्रिल 2019
एमओआयएल लिमिटेड या देशातल्या सर्वात मोठ्या मँगेनीज उत्पादक आणि मिनीरत्न कंपनीने 2018-19 या आर्थिक वर्षात 1440 कोटी रुपयांची आतापर्यंतची सर्वाधिक उलाढाल नोंदवली. गेल्यावर्षीच्या तुलनेत 9 टक्के वाढ झाली आहे.
मार्च 2019 पर्यंत कंपनीने 13 लाख मेट्रिक टन उत्पादनाचा टप्पा पार केला आहे. गेल्या 10 वर्षातली ही सर्वात मोठी कामगिरी आहे. देशातल्या मँगेनीज साठ्यामधे एमओआयएलचा हिस्सा 34 टक्के इतका आहे. उत्पादन वाढवण्यासाठी एमओआयएल लिमिटेड खाणींचा विस्तार आणि आधुनिकीकरणावर विशेष भर देत आहे. याशिवाय नागपूर जिल्ह्यातल्या परसोदा इथे विकास आणि उत्पादन सुरु करण्यात आले आहे.
N.Sapre/S.Kane/D.Rane
(Visitor Counter : 80
पंतप्रधान कार्यालय
अमली पदार्थमुक्त भारत अभियानात पंतप्रधानांचा व्हिडिओ संदेश
नवी दिल्ली, 19 फेब्रुवारी 2019
आर्ट ऑफ लिव्हिंग फाऊंडेशनने आयोजित केलेल्या ‘अमली पदार्थमुक्त भारत अभियानाला पंतप्रधान नरेंद्र मोदी यांनी व्हिडिओद्वारे संबोधित केले. हिसार इथल्या गुरु जांबेश्वर विद्यापीठात आज हा संदेश दाखवण्यात आला.
अमली पदार्थांच्या व्यसनाला पायबंद घालण्यासाठी आर्ट ऑफ लिव्हिंग फाऊंडेशन आणि श्री श्री रविशंकर करत असलेल्या प्रयत्नांचे पंतप्रधानांनी आपल्या संदेशात कौतुक केले.
अमली पदार्थ समाजाला मोठा धोका असून, जागतिक आरोग्य संघटनेच्या अंदाजानुसार जगभरातले 3 कोटी लोक अमली पदार्थांच्या व्यसनात अडकले आहेत, असे पंतप्रधान म्हणाले.
अनेक तरुण अमली पदार्थांच्या आहारी जात आहेत, ही धोक्याची घंटा आहे, असे त्यांनी सांगितले. ‘अमली पदार्थांचे व्यसन भूषणावह असल्याचा ‘स्टाइल’ असल्याचा मोठा गैरसमज आहे’, असे पंतप्रधानांनी सांगितले.
अमली पदार्थांच्या व्यसनामुळे आरोग्याच्या समस्या, कुटुंब उद्धवस्त होणे याबरोबरच अमली पदार्थांची तस्करी हा देशाच्या सुरक्षेला मोठा धोका असल्याचे, पंतप्रधान म्हणाले. अमली पदार्थांच्या व्यापारातून मिळणारे पैसे दहशतवादी आणि देशविरोधी घटकांसाठी उत्पन्नाचा मोठा स्रोत असते. या पैशाचा वापर देशात अस्थिरता निर्माण करण्यासाठी केला जातो, असे त्यांनी सांगितले.
आरोग्यपूर्ण आणि आनंदी जीवनासाठी, उज्ज्वल भविष्यासाठी आणि देशाच्या सुरक्षेसाठी अमली पदार्थांना नाही म्हणा, असे आवाहन पंतप्रधानांनी युवा पिढीला केले. आत्मविश्वास असणाऱ्या व्यक्ती सहजासहजी अमली पदार्थांच्या व्यसनाला बळी पडत नाहीत. या व्यसनातून बाहेर पडण्यासाठी झुंजत असलेल्यांना साहाय्य करण्याचे आवाहन त्यांनी युवा पिढीला केले. संवाद, समुपदेशन, प्रेम आणि पाठिंबा याद्वारेच व्यसनाधीन व्यक्तीचे पुनर्वसन होऊ शकते, असे मत पंतप्रधानांनी व्यक्त केले.
अमली पदार्थांच्या समस्येचे समूळ उच्चाटन करण्यासाठी केंद्र सरकारने हाती घेतलेल्या विविध उपक्रमांबाबत पंतप्रधानांनी सांगितले. या संदर्भात वर्ष 2018 मध्ये सुरु करण्यात आलेल्या अमली पदार्थ मागणी घट राष्ट्रीय कृती आराखड्याचा उल्लेख पंतप्रधानांनी केला. वर्ष 2023 पर्यंत अमली पदार्थांचे व्यसन कमी व्हावे, यासाठी जागरुकता, क्षमता बांधणी, पुनर्वसन आणि प्रभावित क्षेत्रात विशिष्ट हस्तक्षेप यावर या आराखड्यात भर देण्यात आला आहे.
व्हिडिओ कॉन्फरन्सद्वारे पंतप्रधानांनी दिलेला संदेश देशभरातल्या महाविद्यालयांमधल्या विद्यार्थ्यांनी ऐकला.
N.Sapre/S.Kakade/D. Rane
(Visitor Counter : 63
नौवहन मंत्रालय
केंद्रीय बंदरे, जहाजबांधणी आणि जलमार्ग राज्यमंत्री श्री. श्रीपाद येसो नाईक यांची जेएनपीटीला भेट
नवी दिल्ली, 3 डिसेंबर 2021
केंद्रीय बंदरे, जहाजबांधणी आणि जलमार्ग आणि पर्यटन राज्यमंत्री श्रीपाद येसो नाईक यांनी आज व्यापक प्रमाणावरील बंदर भेटीत भारतातील प्रमुख कंटेनर हाताळणी बंदरांपैकी एक असलेल्या जवाहरलाल नेहरू पोर्ट ट्रस्ट  ला भेट दिली. भेटीदरम्यान, मंत्र्यांनी बंदराच्या कामकाजाचे बारकाईने निरीक्षण केले आणि जागतिक सागरी तसेच आयातदार आणि निर्यातदारांना जागतिक दर्जाच्या सेवा देण्यासाठी बंदराद्वारे वापरण्यात आलेल्या अनेक पायाभूत आणि तांत्रिक प्रगतीबद्दल त्यांना अवगत करण्यात आले.
केंद्रीय मंत्र्यांचे बंदरावर आगमन झाल्यानंतर जेएनपीटीचे अध्यक्ष संजय सेठी आणि उपाध्यक्ष उन्मेष शरद वाघ यांनी त्यांचे स्वागत केले. जेएनपीटी येथे तैनात असलेल्या केंद्रीय औद्योगिक सुरक्षा दलाच्या जवानांनी मंत्र्यांना गार्ड ऑफ ऑनर दिला.
जेएनपीटी येथील टर्मिनल्सच्या त्यांच्या भेटीदरम्यान, मंत्री यांनी बंदर हितधारकांशी संवाद साधला आणि पोर्टची कार्यक्षमता आणि क्षमता आणखी वाढविण्यासाठी टर्मिनल कार्यान्वयन अनुकूल करण्याकरिता हाती घेतलेल्या अनेक तंत्रज्ञान-सक्षम ‘स्मार्ट बंदर उपक्रमांचा’ आढावा घेतला. याव्यतिरिक्त, मंत्र्यांनी बंदर कार्यान्वयाचा अविभाज्य आणि मुख्य भाग असणाऱ्या कार्यक्षम आणि कुशल क्रेन चालकांना प्रशिक्षण देणाऱ्या रेल माउंटेड क्रेन सिम्युलेटरचा अनुभव घेतला.
सकाळी झालेल्या बैठकीदरम्यान, जेएनपीटीच्या अधिकाऱ्यांनी मंत्र्यांना बंदराच्या भविष्यातील विस्तार योजनांची तसेच जेएनपीटीने व्यवसाय सुलभता वाढवण्यासाठी नुकत्याच सुरू केलेल्या 'ड्वार्फ कंटेनर ट्रेन' सेवा, कोस्टल बर्थ यासह हरित बंदर उपक्रम, मल्टी-प्रॉडक्ट SEZ, सेंट्रलाइज्ड पार्किंग प्लाझा, ड्राय पोर्ट्स, डिजिटायझेशन उपक्रम आणि वाढवण बंदराची प्रगती आणि इतर JNPT-नेतृत्वातील मल्टीमॉडल पायाभूत सुविधा प्रकल्पांची उपक्रमांची माहिती सादरीकरणाद्वारे दिली.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
संरक्षण मंत्रालय
डीआरडीओने एरोइंजिन्ससाठी क्रिटिकल नियर आयसोथर्मल फोर्जिंग तंत्रज्ञान विकसित केले
नवी दिल्ली, 28 मे 2021
संरक्षण संशोधन आणि विकास संघटनेने  ने 2000 मे.टन आयसोथर्मल फोर्ज प्रेसचा वापर करून अवघड अशा टिटॅनियम मिश्रणापासून उच्च-दाबाचे कॉम्प्रेसर्स  च्या पाचही टप्प्याचे उत्पादन करण्यासाठी निअर आइसोथर्मल फोर्जिंग तंत्रज्ञान विकसित केले आहे. हैदराबाद येथील डीआरडीओच्या डिफेन्स मेटलर्जिकल रिसर्च लॅबोरेटरी  या प्रमुख मेटलर्जिकल प्रयोगशाळेत हे तंत्रज्ञान विकसित केले आहे. एयरोइंजिन तंत्रज्ञानामध्ये स्वयंपूर्ण होण्यासाठी हे एक महत्त्वपूर्ण तंत्रज्ञान आहे. या विकासासह, भारत अशा महत्वपूर्ण एअरो इंजिन घटकांची उत्पादन क्षमता असणाऱ्या मर्यादित जागतिक इंजिन विकासकांच्या लीगमध्ये सामील झाला आहे.
मोठ्या प्रमाणात उत्पादन गरजा पूर्ण करण्यासाठी, तंत्रज्ञान हस्तांतरण  परवाना कराराद्वारे डीएमआरएल तंत्रज्ञान मेसर्स मिधानी कंपनीला हस्तांतरित करण्यात आले.
भारतात, ओईएमबरोबर परवानाधारक उत्पादन कराराअंतर्गत एचएएल , बंगळुरू हे अडोर इंजिनची दुरुस्ती करत आहेत. कोणत्याही एरोइंजिनप्रमाणेच, एचपीसी ड्रम असेंब्ली देखील निर्दिष्ट केलेल्या परिचालनानंतर किंवा नुकसान झाले तर बदलली पाहिजे. या उच्च मूल्याच्या एचपीसी डिस्कची वार्षिक आवश्यकता बरीच मोठी असून स्वदेशीकरणाची हमी देतात. एचपीसी ड्रम ही उच्च दाबाची सब-असेंब्ली आहे आणि वाढीव तापमानात ती हळूहळू पुढे सरकते. एचपीसी ड्रम साठी कच्चा माल आणि फोर्जिंग उच्च दर्जाची असणे आवश्यक आहे जे स्थिर आणि गतिशील यांत्रिक गुणधर्मांचे विशिष्ट संयोजन पूर्ण करू शकेल.
डीएमआरएलने विविध विज्ञान आणि ज्ञान-आधारित साधनांचे एकीकरण करून हे फोर्जिंग तंत्रज्ञान विकसित केले आहे. डीएमआरएलने स्वीकारलेली कार्यपद्धती सर्वसमावेशक स्वरुपाची आहे आणि इतर एरोइंजिन घटक विकसित करण्यासाठी देखील वापरली जाऊ शकते. या पद्धतीचा वापर करून तयार केलेले कंप्रेसर डिस्क्स इच्छित अनुप्रयोगासाठी उड्डाणासाठी पात्र एजन्सीद्वारे निर्धारित केलेल्या सर्व गरजा पूर्ण करतात.
संरक्षण मंत्री राजनाथ सिंह यांनी डीआरडीओ, उद्योग जगत आणि या महत्वपूर्ण एअरो इंजिनशी संबंधित तंत्रज्ञानाच्या विकासामध्ये सामील असलेल्या इतर सर्व संस्थांच्या वैज्ञानिकांचे अभिनंदन केले आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216
पंतप्रधान कार्यालय
जम्मू आणि काश्मीरच्या सौंदर्य आणि आदरातिथ्याबद्दल पंतप्रधानांनी नागरिकांचा प्रतिसाद सामायिक केला
पंतप्रधान नरेंद्र मोदी यांनी जम्मू आणि काश्मीरच्या सौंदर्य आणि आदरातिथ्याबद्दल नागरिकांचा प्रतिसाद सामायिक केला आहे. ज्यात बैसरन, अरु, कोकरनाग, अछबल, गुलमर्ग, श्रीनगर आणि दल सरोवराच्या सौंदर्य याविषयी भाष्य केले आहे.
रणजीत कुमार या नागरिकाने केलेल्या ट्विटचा हवाला देत पंतप्रधानांनी 2019 मधील त्यांच्या श्रीनगर भेटीचा एक फोटोही ट्विट केला.
नागरिकांच्या ट्विटला उत्तर देताना पंतप्रधानांनी ट्विट केले;
"उत्कृष्ट. 2019 मध्ये माझ्या श्रीनगर भेटीचा एक फोटो शेअर करण्याचाही मलाही मोह झाला."
मत्स्योत्पादन, पशुविकास आणि दुग्धविकास मंत्रालय
राष्ट्रीय गोपाल रत्न पुरस्कार-2022 साठी अर्ज सादर करण्याचे आवाहन
राष्ट्रीय पुरस्कार पोर्टलच्या माध्यमातून अर्ज मागविण्यात आले आहेत
नवी दिल्ली, 24 ऑगस्ट 2022
केंद्रीय मत्स्यपालन, पशुपालन आणि दुग्धविकास मंत्रालयाच्या अखत्यारीतील पशुपालन आणि दुग्धविकास विभागाने वर्ष 2022 साठीच्या गोपाल रत्न पुरस्कारांसाठी 01.08.2022 पासून ऑनलाईन अर्ज मागविले आहेत. यासाठी राष्ट्रीय पुरस्कार पोर्टलवर म्हणजेच https://awards.gov.in येथे ऑनलाईन अर्ज करायचे आहेत. अर्ज सादर करण्याची अंतिम तारीख 15 सप्टेंबर 2022 आहे. येत्या राष्ट्रीय दुग्ध दिनी म्हणजेच 26 नोव्हेंबर 2022 रोजी या पुरस्कारांचे वितरण होणार आहे. या पुरस्कारांसाठी आवश्यक पात्रता इत्यादी बाबींचे तपशील जाणून घेण्यासाठी आणि ऑनलाईन अर्ज करण्यासाठी वर दिलेल्या संकेतस्थळाला भेट देण्याच्या सूचना देण्यात आल्या आहेत. या पुरस्कारासाठी विचारात घेण्यात येणाऱ्या गाई-म्हशींच्या नोंदणीकृत जाती परिशिष्टात दिल्या आहेत.
शेतकऱ्यांना शाश्वत उपजीविका पुरविण्याच्या उद्देशाने पशुपालन आणि दुग्धविकास क्षेत्रात परिणामकारक विकास घडवून आणण्यासाठी केंद्रीय पशुपालन आणि दुग्धविकास विभाग सर्वतोपरी प्रयत्न करत आहे. भारतातील देशी जातींच्या गायी-म्हशी सशक्त आहेत आणि त्यांच्यात भारतीय अर्थव्यवस्थेमध्ये महत्त्वाची भूमिका निभावण्याची जनुकीय क्षमता आहे. शास्त्रीय पद्धतीने गायींच्या प्रजातींचे जतन आणि विकसन करण्याच्या उद्देशाने देशात 2014 सालच्या डिसेंबर महिन्यात पहिल्यांदा “राष्ट्रीय गोकुळ अभियान” सुरु करण्यात आले.
या अभियानाअंतर्गत, दूध उत्पादक शेतकरी, या क्षेत्रात कार्यरत इतर व्यक्ती तसेच दूध-उत्पादकांना बाजारापर्यंत पोहोचण्यासाठी मदत करणाऱ्या सहकारी संस्था यांना प्रोत्साहन देण्यासाठी सरकारने या वर्षी देखील खालील विभागांसाठी राष्ट्रीय गोपाल रत्न पुरस्कारांची घोषणा केली आहे:
- देशी गाई अथवा म्हशींचे पालन करणारा सर्वोत्कृष्ट दूध उत्पादक शेतकरी 
- सर्वोत्कृष्ट कृत्रिम रेतन तंत्रज्ञ
- सर्वोत्कृष्ट दूध उत्पादक सहकारी संस्था/ दूध निर्मिती कंपनी/दूध उत्पादक शेतकऱ्यांची उत्पादक संघटना
राष्ट्रीय गोपाल रत्न पुरस्कारामध्ये प्रत्येक श्रेणीसाठी गुणवत्ता प्रमाणपत्र, स्मरणचिन्ह आणि खालील रोख रकमेचा समावेश आहे:
- प्रथम क्रमांक – रु.5,00,000/- 
- द्वितीय क्रमांक- रु.3,00,000/- आणि
- तृतीय क्रमांक- रु.2,00,000/-N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 184
पंतप्रधान कार्यालय
पंतप्रधानांनी ह्युस्टनमध्ये शिख समुदायाच्या सदस्यांसोबत संवाद साधला
(नवी दिल्ली, 22 सप्टेंबर 2019
पंतप्रधानांनी ह्युस्टन, टेक्सास येथे शिख समुदायाच्या सदस्यांसोबत आज संवाद साधला. या सदस्यांनी पंतप्रधानांचे हार्दिक स्वागत केले.
या संवादादरम्यान सदस्यांनी, संपूर्ण देशाच्या आणि शिख समाजाच्या सर्वांगीण विकासासाठी भारत सरकारने घेतलेल्या महत्वपूर्ण निर्णयांबद्दल पंतप्रधानाचे आभार मानले.
“ह्युस्टन मध्ये शिख समुदायासोबत उत्तम संवाद साधता आला. भारताच्या विकासाबद्दल त्यांचा उत्साह पाहून मला आनंद झाला!” असे पंतप्रधानांनी आपल्या ट्विटर वरील संदेशात म्हटले आहे.
S.Pophale/S.Mhatre/P.Kor
पंतप्रधान कार्यालय
दिल्ली कॅन्टोन्मेंट येथील लष्करी रुग्णालयात  गेल्या 18 महिन्यात ईएनटी विभागाद्वारे रुग्णांच्या दोन्ही कानांवर एकाच वेळी कॉक्लीअर प्रत्यारोपणच्या 50 शस्त्रक्रियांच्या ऐतिहासिक कामगिरीचे पंतप्रधानांनी केले कौतुक
दिल्ली कॅन्टोन्मेंट येथील लष्करी रुग्णालयात  गेल्या 18 महिन्यात ईएनटी विभागाने रुग्णांच्या दोन्ही कानांवर एकाच वेळी कॉक्लीअर प्रत्यारोपणच्या 50 शस्त्रक्रिया करत बजावलेल्या ऐतिहासिक कामगिरीचे पंतप्रधान नरेंद्र मोदी यांनी कौतुक केले आहे.
पत्र सूचना कार्यालयाच्या एक्स पोस्टचा हवाला देत पंतप्रधान म्हणाले;
"कॉक्लियर प्रत्यारोपणमध्ये उत्कृष्ट कामगिरी केल्याबद्दल अभिनंदन. अशा प्रकारची समर्पित वृत्ती आणि कौशल्य अनेकांसाठी उज्ज्वल आणि निरोगी भविष्य सुनिश्चित करते. या कामगिरीतून आपल्या वैद्यकीय व्यावसायिकांची दृढ वचनबद्धता प्रतिबिंबित होते .”
विज्ञान आणि तंत्रज्ञान मंत्रालय
सीएसआयआर-सीडीआरआयचे शास्त्रज्ञ डॉ सतीश मिश्रा यांना नॅशनल अकादमी ऑफ मेडिकल सायन्सेसचा डॉ तुलसीदास चुघ पुरस्कार-2020 जाहीर
मलेरिया परजीवीच्या जीवन चक्रावरील त्यांच्या संशोधनाच्या कार्याचा गौरव
नवी दिल्ली, 28 ऑक्टोबर 2020
नॅशनल अकादमी ऑफ मेडिकल सायन्सेस , यांच्याकडून दिला जाणाारा “डॉ तुलसी दास चुघ पुरस्कार” 2020 साठी सीएसआयआर-सीडीआरआय लखनऊ येथील प्रमुख वैज्ञाानिक डॉ सतीश मिश्रा यांना मलेरिआ परजीवीच्या जीवन चक्रावरील संशोधन कार्यासाठी प्रदान करण्यात आला आहे. सस्तन प्राणी आणि डास दोघांसाठीही घटनांचा समन्वित क्रम आवश्यक असतो. त्यांचे अतुलनीय कार्य “सेक्रेटेड प्रोटीन विद अल्टर्ड थ्रोम्बोस्पोंडिन रीपीट  जो असलैंगिक रक्त अवस्थेसाठी आवश्यक आहे परंतु मलेरिया परजीवी प्लाझमोडियम बर्गीकडून हेप्याटोसाइट आक्रमणासाठी आवश्यक नाही” यावर केंद्रीत आहे.
हा अभ्यास पी. बर्ग स्पोरोजोइट्स मधील एसपीएटीआरच्या  वितरण आणि रक्त अवस्था संक्रमणाचे महत्त्व यावर केंद्रित आहे, या प्रक्रियेदरम्यान त्याची नेमकी भूमिका उलगडण्यासाठी पुढील तपासणी आवश्यक आहे.
डॉ तुलसी दास चुघ पारितोषकाचे स्वरुप मानपत्र, स्मृतीचिन्ह आणि रोख रक्कम असे आहे. अकादमीच्या वार्षिक परिषदेत पुरस्कार प्रदान करण्यात येईल. वार्षिक परिषदेदरम्यान, एका सत्राचे आयोजन करण्यात येईल ज्यात त्यांच्या कार्याचे सादरीकरण आणि त्यानंतर चर्चासत्र होईल.
डॉ सतीश मिश्रा यांना मिळालेले पुरस्कार :
- 2019 मध्ये नॅशनल अकादमी ऑफ मेडिकल सायन्सेस, इंडियाचे सभासद
- 2018 मध्ये नॅशनल अकादमी ऑफ मेडिकल सायन्सेस, इंडियाचे सभासद
- भारतीय वैद्यकीय संशोधन परिषद, भारत सरकारचे शकंतुला अमीर चंद पारितोषिक 2018
- 2013 मध्ये केंद्र सरकारच्या जैवतंत्रज्ञान विभागाची रामालिंगास्वामी फेर-प्रवेश शिष्यवृत्ती.B.Gokhale/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
पंतप्रधान कार्यालय
पंतप्रधानांनी शांत अरुणाचल प्रदेशची झलक केली सामायिक
पंतप्रधान नरेंद्र मोदी यांनी शांततेची अनुभूती देणाऱ्या वैशिष्ट्यपूर्ण अरुणाचल प्रदेशची झलक केंद्रीय मंत्री अमित शहा यांनी टिपली आहे त्याला प्रतिसाद दिला आहे.
पंतप्रधानांनी ट्विट केले आहे.
"शांत आणि वैशिष्ट्यपूर्ण अरुणाचल प्रदेश."
गृह मंत्रालय
लॉकडाउन 4.0 -राज्ये / केंद्रशासित प्रदेश गृह मंत्रालयाच्या मार्गदर्शक सूचनांमध्ये लागू केलेले निर्बंध सौम्य करू शकत नाहीत, केवळ स्थानिक पातळीवरील मूल्यांकन आणि आरोग्य मंत्रालयाच्या मार्गदर्शक सूचनांच्या आधारे ते कठोर बनवू शकतात: गृह मंत्रालय
नवी दिल्ली, 18 मे 2020
केंद्रीय गृह मंत्रालयाने  कोविड-19 ला आळा घालण्यासाठी लॉकडाउन निर्बंधासंदर्भात 17.05.2020 रोजी सुधारित मार्गदर्शक सूचना जारी केल्या. लॉकडाऊन 31.05.2020 पर्यंत वाढवण्यात आल्यामुळे निर्बंधांमध्ये व्यापक प्रमाणात शिथिलता देण्यात आली आहे.
आजपासून लागू झालेल्या नवीन मार्गदर्शक सूचनांनुसार, राज्य आणि केंद्रशासित प्रदेशांनी आता 17.05.2020 रोजी आरोग्य आणि कुटुंब कल्याण मंत्रालयाने जारी केलेल्या सुधारित मार्गदर्शक सूचना विचारात घेऊन रेड, ऑरेंज आणि ग्रीन झोन अशी विभागणी करावी. रेड / ऑरेंज झोनमध्ये प्रतिबंधित आणि बफर झोनबाबत निर्णय स्थानिक पातळीवरील तांत्रिक माहिती आणि आरोग्य मंत्रालयाच्या मार्गदर्शक सूचनांच्या आधारे स्थानिक प्रशासन घेईल.
प्रतिबंधित क्षेत्रात पूर्वीप्रमाणे कठोर निर्बंध कायम ठेवले जातील आणि फक्त आवश्यक व्यवहारांना परवानगी दिली जाईल. देशभरात प्रतिबंधीत सेवा-उपक्रमांना मनाई कायम राहील. इतर सर्व विशेषत: गृह मंत्रालयाच्या मार्गदर्शक सूचनांतर्गत प्रतिबंधित असलेल्या उपक्रमांव्यतिरिक्त अन्य उपक्रमांना परवानगी असेल.
हे मुद्दे लक्षात घेउन गृह मंत्रालयाने राज्ये / केंद्रशासित प्रदेशांना पुन्हा एकदा बजावले आहे कि सुधारित मार्गदर्शक सूचनांअंतर्गत लॉकडाउन निर्बंध व्यापक प्रमाणात शिथिल केले असले तरी राज्ये / केंद्रशासित प्रदेश गृह मंत्रालयाच्या मार्गदर्शक सूचनांनुसार लागू निर्बंध सौम्य करू शकत नाहीत. परिस्थितीच्या वास्तविक विश्लेषणाच्या आधारे आवश्यकता भासल्यास ते अन्य काही उपक्रमांना मनाई करू शकतात किंवा निर्बंध घालू शकतात.
तसेच हे देखील कळवण्यात आले आहे की राज्य / केंद्रशासित प्रदेशांनी स्थानिक पातळीवर झोनची विभागणी करताना आरोग्य आणि कुटुंब कल्याण मंत्रालयाने जारी केलेल्या सुधारित मार्गदर्शक सूचनांमध्ये नमूद केलेले मापदंड / मर्यादा विचारात घ्यायला हवेत. जनतेच्या सोयीसाठी स्थानिक पातळीवर केंद्र आणि संबंधित राज्यांच्या मार्गदर्शक सूचनांना व्यापक प्रसिद्धी देण्याचे आवाहनही करण्यात आले आहे.
राज्ये / केंद्रशासित प्रदेशांना पाठवलेले अधिकृत निवेदन पाहण्यासाठी येथे क्लिक करा
G.Chippalkatti/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
कोविड-19 विरुद्धच्या लढ्यात लॉकडाऊन उपाययोजनांचा हेतू समजून घेत मनापासून अंमलबजावणी करण्याची केंद्रीय गृह व्यवहार मंत्रालयाची राज्य/केंद्रशासित प्रदेशांना विनंती
नवी दिल्ली, 1 एप्रिल 2020
कोविड-19 च्या संक्रमणाची शृंखला खंडित करण्यासाठी केंद्रीय गृह व्यवहार मंत्रालयाने भारत सरकारची मंत्रालये/विभाग आणि राज्य/केंद्रशासित प्रदेश/प्रशासन यांच्यासाठी लॉकडाऊन उपाययोजनांवर एकत्रित मार्गदर्शक तत्वे जारी केली आहेत.
काही राज्ये / केंद्रशासित प्रदेश, आपत्ती व्यवस्थापन कायदा 2005 अंतर्गत केंद्रीय गृह व्यवहार मंत्रालयाने जारी केलेल्या एकत्रित मार्गदर्शक तत्त्वांमध्ये लॉकडाउन उपायांतर्गत विनापरवानगी अधिक सवलतींना परवानगी देत आहेत, असे निदर्शनास आले आहे.
या निरीक्षणाचा पाठपुरावा करताना केंद्रीय गृह सचिव अजय कुमार भल्ला यांनी सर्व राज्यांचे प्रमुख सचिव आणि केंद्रशासित प्रदेशांच्या प्रशासकांना पत्र लिहून, कोविड-19 विरुद्धच्या लढाईत आपत्ती व्यवस्थापन कायदा 2005 अंतर्गत आपल्या अधिकारांचा वापर करत लॉकडाऊन उपाययोजनांचा हेतू समजून घेत मनापासून काटेकोरपणे त्यांची अंमलबजावणी करण्याची विनंती केली आहे.
राज्यांसोबतच्या पत्रव्यवहारासाठी येथे क्लिक करा
केंद्रशासित प्रदेशांसोबतच्या पत्रव्यवहारासाठी येथे क्लिक करा
B.Gokhale/S.Mhatre/D.Rane
(Visitor Counter : 119
आरोग्य आणि कुटुंब कल्याण मंत्रालय
भारतातील लसीकरणाने 58.25 कोटींचा टप्पा पार केला
रोगमुक्ती दर 97.63%; मार्च 2020 पासूनच्या सर्वात उच्चांकी पातळीवर
गेल्या 24 तासांत 25,072 नवीन रुग्ण आढळले.
भारतातील उपचाराधीन रुग्णांची संख्या 3,33,924 असून गेल्या 155 दिवसांतील सर्वात नीचांकी पातळीवर
कोविड सक्रिय रुग्णांची संख्या एकूण रुग्णसंख्येच्या 1.03%, मार्च 2020 पासूनच्या सर्वात नीचांकी पातळीवर
दैनंदिन पॉझिटीव्हिटी दर , गेल्या मार्चपासून सलग 28 दिवस 3% पेक्षा कमी
नवी दिल्ली, 23 ऑगस्ट 2021
आज सकाळी 8 वाजता आलेल्या अहवालानुसार भारतातील कोविड प्रतिबंधक लसीकरण आता 58.25 कोटींचा  टप्पा पार करत आहे. यासाठी 64,69,222 सत्रे आयोजित करण्यात आली होती.
आज सकाळी 8 वाजेपर्यंत आलेल्या आकडेवारीचा ताळेबंद पुढीलप्रमाणे आहे:
|
|
HCWs
|
|
1st Dose
|
|
1,03,53,405
|
|
2nd Dose
|
|
82,15,000
|
|
FLWs
|
|
1st Dose
|
|
1,83,04,397
|
|
2nd Dose
|
|
1,25,74,264
|
|
Age Group 18-44 years
|
|
1st Dose
|
|
21,69,00,386
|
|
2nd Dose
|
|
1,94,77,956
|
|
Age Group 45-59 years
|
|
1st Dose
|
|
12,26,16,599
|
|
2nd Dose
|
|
4,87,88,970
|
|
Over 60 years
|
|
1st Dose
|
|
8,33,38,747
|
|
2nd Dose
|
|
4,19,79,871
|
|
Total
|
|
58,25,49,595
देशातील कोविड प्रतिबंधक लसीकरणाचा आवाका व वेग वाढवण्यासाठी केंद्र सरकार वचनबद्ध आहे.
गेल्या 24 तासांत 44,157 रुग्ण रोगमुक्त झाले असून या महामारीची सुरुवात झाल्यापासून रोगमुक्त झालेल्यांची संख्या आता 3,16,80,626 झाली आहे.
परिणामी, भारतातील रोगमुक्ती दर मार्च 2020 पासून सर्वात उच्चांकी पातळीवर म्हणजेच 97.63 % आला आहे.
केंद्र सरकार तसेच राज्ये व केंद्रशासित प्रदेशांच्या संयुक्त व अथक प्रयत्नांमुळे नवे रुग्ण आढळण्याचा दैनंदिन दर गेले सलग 57 दिवसांमध्ये 50,000 पेक्षा खालीच राहिला आहे.
गेल्या 24 तासांत 25,072 नवीन रुग्ण आढळले, ही गेल्या 160 दिवसांतील सर्वात कमी आकडेवारी आहे.
देशभरातील कोविड चाचण्यांची क्षमता सतत वाढत आहे. गेल्या 24 तासांत 12,95,160 चाचण्या करण्यात आल्या. आतापर्यंत भारताने एकूण 50,75,51,399 चाचण्या केल्या आहेत.
चाचण्यांची क्षमता वाढवत असतानाच , साप्ताहिक पॉझिटिव्हिटी दर गेल्या 59 दिवसांतील सर्वात नीचांकी पातळीवर म्हणजे 1.91% पर्यंत आला आहे. दैनंदिन पॉझिटिव्हिटी दर देखील 1.94% पर्यंत खाली आला आहे. दैनंदिन पॉझिटिव्हिटी दर गेल्या 28 दिवसांत 3% च्या खालीच राहिला असून गेल्या सलग 77 दिवसांत तो 5% च्या खाली राहिला होता.Jaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान मोदी आणि व्हिएतनामच्या पंतप्रधानांची भेट
नवी दिल्ली, 4 नोव्हेंबर 2019
पंतप्रधान नरेंद्र मोदी यांनी व्हिएतनामचे पंतप्रधान नेग्युन झुआन फुंक यांची 4 नोव्हेंबर 2019 रोजी बँकॉक येथे भेट घेतली. भारत-आसियान शिखर परिषदेच्या पार्श्वभूमीवर ही भेट झाली.
या वेळी दोन्ही नेत्यांनी भारत-व्हिएतनाम मधल्या ऐतिहासिक आणि परंपरागत मैत्रीपूर्ण संबंधाचा पुनरुच्चार केला. हे द्विपक्षीय संबंध सांस्कृतिक तसेच परस्पर विश्वास तसेच प्रादेशिक आणि आंतरराष्ट्रीय पातळीवर भक्कम सहकार्यावर आधारित असण्यावरही जोर देण्यात आला.
दोन्ही देशांदरम्यानच्या नुकत्याच झालेल्या उच्चस्तरीय बैठकीदरम्यान संरक्षण आणि सुरक्षा क्षेत्रातील बंध अधिक मजबूत करण्यावर आणि आर्थिक आणि व्यापारी क्षेत्रात निकटचे संबंध प्रस्थापित करण्यावर या बैठकीत भर देण्यात आला.
सागरी क्षेत्रातील सहकार्य वाढवण्यावरही या वेळी भर देण्यात आला. तसेच दहशतवाद आणि मूलतत्ववादाचा मुकाबला करण्यासाठी एकत्रित कार्य करण्याबाबतही सहमती झाली.
भारत-प्रशांत महासागर क्षेत्रात शांतता, सुरक्षा आणि भरभराट व्हावी यासाठी कार्य करण्याचा दोन्ही देशांनी पुनरुच्चार केला.
2020 मध्ये आसियानचे अध्यक्ष असून व्हिएतनाम बरोबर कार्य करायला तयार असल्याचे पंतप्रधान मोदींनी स्पष्ट केले.
B.Gokhale/J.Patankar/P.Malandkar
(Visitor Counter : 81
पंतप्रधान कार्यालय
पंतप्रधान उद्या हिमाचल प्रदेशच्या दौऱ्यावर
नवी दिल्ली, 26 डिसेंबर 2018
पंतप्रधान नरेंद्र मोदी 27 डिसेंबर 2018 रोजी हिमाचल प्रदेशला भेट देणार आहेत. राज्य सरकारच्या वर्षपूर्तीनिमित्त होणाऱ्या कार्यक्रमात ते सहभागी होणार आहेत. राज्य सरकारच्या कामगिरीबद्दल एका पुस्तिकेचे प्रकाशन ते करतील. कांगडा जिल्ह्यातल्या धरमशाला येथे होणाऱ्या सभेला पंतप्रधान संबोधित करतील. तसेच सरकारच्या विविध योजनांच्या लाभार्थ्यांशी पंतप्रधान संवाद साधतील.
B.Gokhale/S.Kakade/P.Malandkar
(Visitor Counter : 73